[{"text_idx": "#000000", "text": "Kuidas valgustada kodu aeda ja terassi? Millised aia valgustid ta\u0308psemalt sobiksid?"}, {"text_idx": "#000001", "text": "1.Sama seeria valgustitega nauditav kooslus."}, {"text_idx": "#000002", "text": "Pollarvalgustid erinevate ko\u0303rgustega samast seeriast loovad aias nauditava koosluse ja aitavad va\u0308lja valgustada liikumisalasid aias."}, {"text_idx": "#000004", "text": "Hubase sooja valgusega ( 3000K) pollarvalgusti ko\u0303rgusega 25 cm. Saadaval leedmooduliga vo\u0303i E27 sokliga."}, {"text_idx": "#000005", "text": "Tootja pakub lisaks ka ankru /maajalandi valgusti kinnitamiseks."}, {"text_idx": "#000007", "text": "Sooja tooniga ehk va\u0308rvsustemperatuuriga 3000 K valgusti on allasuunatud valgusega, mis ei ha\u0308iri silma."}, {"text_idx": "#000008", "text": "Selle valgusti puhul asub valgusallikas inimsilmale varjatuna, kuigi tegu on la\u0308bipaistva polu\u0308karbonaadist hajutiga. Valgusti suudab toota 666 lm. Mida suurem on luumeni va\u0308a\u0308rtus, seda rohkem valgust lamp suudab toota, seda eredam valgus on."}, {"text_idx": "#000009", "text": "Valgusega on vo\u0303imalik aed muuta ruumiliseks, kutsuvaks ja huvitavaks aastaringselt. Oluline on oskus luua valguse ja varju efekte. Selline kujundusvalgus on loodud aias olevate puude va\u0308ljavalgustamiseks."}, {"text_idx": "#000010", "text": "Pinnasesse su\u0308vistatav Leds C4 Gea Cob Led valgusti (55-9909-CA-CM) on mo\u0303eldud just valguse u\u0308les suunamiseks kaugemal aia osas, et muuta aed ruumiliseks ja turvalisemaks laiendades na\u0308gemisva\u0308lja pimedas."}, {"text_idx": "#000011", "text": "Suuna valgusele annab 360 \u2018liikuvusega valgusallikas, valgusvooga 2586 lm"}, {"text_idx": "#000012", "text": "Valgusti la\u0308bimo\u0303o\u0303t on 223 mm, su\u0308vistussu\u0308gavus 177 mm, valikus toode kas IP 65 vo\u0303i IP 67, CRI 80, 4000K."}, {"text_idx": "#000013", "text": "Valgustil on la\u0308bipaistev klaasist hajuti ja vo\u0303imalik on kasutada eraldi su\u0308mmeetrilist ja asu\u0308mmeetrilist katet va\u0308ltimaks otse u\u0308les suunatud valgusega pimestamist. Samuti on soovi korral vo\u0303imalik reflektori abil valgust fokusseerida 15 ja 60 \u2018nurgana."}, {"text_idx": "#000014", "text": "See pronksikarva trepiastmesse su\u0308vistatud 1vatine su\u0308visvalgusti Ridi (firma DGA kood 763510.BY) annab sooja valgust ( 2700 K) ja 100 lm ning on pritsme ja niiskuskindlusega IP 67."}, {"text_idx": "#000015", "text": "Valgusti on tilluke, la\u0308bimo\u0303o\u0303t 40 mm, su\u0308gavus 70 mm."}, {"text_idx": "#000016", "text": "Komplektis 1 meetrine kaabel. Soovitatakse kasutada su\u0308vistusraami."}, {"text_idx": "#000017", "text": "Terassi po\u0303randasse su\u0308vistatud valgustitega saab mo\u0303tteliselt piiritleda aias eraldi tsoone. Oluline, et valgusti, mis valgustab alt u\u0308les, ei ha\u0308iriks silma."}, {"text_idx": "#000018", "text": "Anodeeritud alumiiniumist su\u0308vistatav valgusti Air 6 (Flexalighting) lo\u0308o\u0308gikindlusega IK9 ja IK10. Valgusti tugevust hinnatakse erilise skaala alusel (IK Raiting ehk lo\u0308o\u0308gikaitse), kus standard mo\u0303o\u0303tesu\u0308steemis valgustite puhul on astmed 1 kuni 10-ni ning numbrile 10 omistatakse ko\u0303ige tugevama toote mo\u0303o\u0303de."}, {"text_idx": "#000019", "text": "Saadaval va\u0308rvsustemperatuuriga 2700 \u2013 6000 K, samuti ka RGB \u2013 valgusega. Valgusti vo\u0303imsus 3 W vo\u0303i 6 W. Valgusti korpus hall, must vo\u0303i punakaspruun Corten."}, {"text_idx": "#000020", "text": "Sobilikke suundvalgusteid taimede vahele paigutamiseks on erinevaid. Leidub piikvalgusteid, mis sobituvad ko\u0303rgete taimede ja lillede vahele ning va\u0308iksemaid suundvalgusteid."}, {"text_idx": "#000021", "text": "Nende valgustite kasutamise eesma\u0308rgiks on luua meelolu."}, {"text_idx": "#000023", "text": "Komplektis 2 va\u0308rvilist filtrit : kollane ja roheline ja 3 erineva pikkusega piiki valgusti maasse vo\u0303i muru sisse torkamiseks ning 2.5 m kaablit. Seega vo\u0303ib meelolu lisada ka va\u0308rvilise valgusega."}, {"text_idx": "#000024", "text": "Maja sissepa\u0308a\u0308su valgustamine annab liikujale mugavuse ja turvalisuse. Samas peaks valgus ja\u0308a\u0308ma tagasihoidlikuks, et ei ha\u0308iriks majaelanikke o\u0308o\u0308siti."}, {"text_idx": "#000025", "text": "See soojema tooniga pinnasesse su\u0308vistav valgusti Trek Mini firmalt Boluce (5016.679) on va\u0308ikesemo\u0303o\u0303duline, la\u0308bimo\u0303o\u0303duga 120 mm ja su\u0308gavusega 100 mm."}, {"text_idx": "#000026", "text": "Oluline on, et valgustil on kandevo\u0303ime 2000 kg 10 km/h maksimum kiirusega u\u0308leso\u0303itmiseks. Hajuti on karastatud klaasist, valgusti kruvid on roostevabast terasest. Sobib ideaalselt o\u0303ueala valgustamiseks, so\u0303idutee markeerimiseks, garaaziesise va\u0308ljavalgustamiseks."}, {"text_idx": "#000027", "text": "Kuigi auto rattal pole probleem u\u0308letada valgusti kumerat eenduvat hajutit (katet), siis vo\u0303iks valgusti paigaldada pinnakattega tasapinnaliselt, et viimast oleks mugav na\u0308iteks lumest koristada, siis ei ja\u0308a\u0308 valgusti lumelabidale takistuseks."}, {"text_idx": "#000028", "text": "Valgusti on vo\u0303rgupingeline 230 V, 420 lm, 3000K, 4,5 W, IP 67, va\u0308rvivalikus erinevad pinnava\u0308rvid nagu must, ho\u0303bedane ja antratsiit."}, {"text_idx": "#000029", "text": "Paigaldamiseks peaks teadma, et valgusti su\u0308vistusauk peaks olema va\u0308hemalt 30 cm su\u0308gav ja augu po\u0303hi ta\u0308idetud kruusaga drenaazi tekitamiseks."}, {"text_idx": "#000030", "text": "Niiskuskindlusega IP 65 po\u0303randavalgusti Fora on raske jalaga, et o\u0303ues pu\u0308sti pu\u0308sida ( valikus betoon vo\u0303i malmjalus). Korvpunutis on vihmakindlast su\u0308nteetilisest materjalist. Valgusti ko\u0303rgus 165 cm ja kupli la\u0308bimo\u0303o\u0303t 50 cm. Samast sarjast leiab ka lae- ja lauavalgusti."}, {"text_idx": "#000031", "text": "*Va\u0308lisvalgustust vo\u0303iks saada ha\u0308mardada valgustasemele, mis parajasjagu kohane aastaajale ja inimese silmale."}, {"text_idx": "#000032", "text": "*Aiavalgustus ei peaks po\u0303lema la\u0308bi terve o\u0308o\u0308, o\u0303ine pidev valgustus vo\u0303ib hakata rikkuma looduse tasakaalu, kus taimed ja sealne putukate elu vo\u0303ib saada liigselt kahjustatud."}, {"text_idx": "#000033", "text": "*Et o\u0303uevalgustid oleksid pikaealised, peavad olema need niiskus- ja veekindlad. Enamasti on sobilikuks IP 44, kuid pinnasesse su\u0308vistatud valgustite puhul aga hoopis IP 67 vo\u0303i IP 68. Valik so\u0303ltub sellestki na\u0308iteks kui kaugel on valgusti veekogust, tiigist, po\u0303hjaveest ja kui kauaks u\u0308leujutus vo\u0303ib tekkida."}, {"text_idx": "#000034", "text": "*Valgustid na\u0308evad kauem kenad va\u0308lja, kui valgustid on korrosiooni kindlast materjalist, alumiiniumist, roostevaba terasest."}, {"text_idx": "#000035", "text": "*Valgustuse planeerimisel tuleks ette mo\u0303elda, milline on aed suvel, milline talvel lumekattega vo\u0303i kuidas oleks o\u0303ige o\u0303uevalgustite paigutus nii, et need ei hakkaks segama na\u0308iteks muruniitmist vo\u0303i lumekoristust."}, {"text_idx": "#000036", "text": "* Siinkohal on olulisel kohal teisaldatavad o\u0303uevalgustid, mida annab vajadusel kergesti u\u0308mberpaigutada. Need vo\u0303ivad olla nii ko\u0303rgemad o\u0303uemo\u0303eldud po\u0303randavalgustid kui kaasaskantavad ka\u0308silambid vo\u0303i muud valgusega varustatud eksterjo\u0308o\u0308ri elemendid."}, {"text_idx": "#000037", "text": "*Efektne saab olla mo\u0303nede objektide ha\u0308sti madalalt valgustamine nn. peidetud allvalgusega ( na\u0308iteks terassi, pingi, laua alla peidetud valgustiga). Led-ribade kasutuselevo\u0303tt annab siinjuures palju vo\u0303imalusi."}, {"text_idx": "#000038", "text": "*Aiavalgustusele tuleks mo\u0303elda juba enne aia planeerimist ja rajamist, et o\u0303igeaegselt viia pinnasesse kaablid.Kaablite otsad vo\u0303iks maapinnani tuua na\u0308iteks plastiktorus, et see oleks u\u0308lesleitav ka siis kui valgusteid kohe esimesel aiarajamise aastal paigaldada polnud vo\u0303imalik."}, {"text_idx": "#000039", "text": "*Ja\u0308lgida tuleb, et kaablite u\u0308hendused oleksid veekindlad."}, {"text_idx": "#000040", "text": "*Soovitame majadele numbrivalgusteid, et ka pimedal ajal oleks eemalt ta\u0308navalt maja number na\u0308htav."}, {"text_idx": "#000042", "text": "Po\u0303randavalgustid \u2013 mida tasub teada nende valikul"}, {"text_idx": "#000044", "text": "Uued valgustid terrassile ja aeda"}, {"text_idx": "#000045", "text": "Kuidas valida valgusteid ko\u0303rge laega ruumi"}, {"text_idx": "#000048", "text": "Efektiivne ja turvaline 48V siinivalgustus"}, {"text_idx": "#000049", "text": "Soovid teada kuidas valida o\u0303ige valgusti, kuidas sa\u0308a\u0308sta, palju valgust on piisav?"}]